Rëndësia e votës afrikano-amerikane në zgjedhjet presidenciale
Votat e afrikano-amerikanëve mund të luajnë rol kryesor se cili kandidat do të sigurojë emërimin e partisë demokrate
Votuesit afrikano-amerikanë kanë lënë gjurmët e tyre në zgjedhjet presidenciale, veçanërisht për kandidatët e Partisë Demokrate. Profesor Moris thotë se 90 përqind e votusve afrikano-amerikanë janë demokratë dhe pjesëmarrja e tyre është shtuar që prej viteve 80-të. Në vitin 1984, i përndershmi Xhesi Xhekson u bë afrikano amerikani i dytë që hyri në garën presidenciale, duke fituar 21 përqind të votës popullore, megjithëse më në fund ai humbi. Në vitin 1988, ai zhvilloi një fushatë më të mirë, duke fituar zgjedhjet paraprake në 13 shtete e duke siguruar gati 7 milion vota. Analistët politikë thonë se votat e zezakëve mund të kenë një ndikim të rëndësishëm në garën presidenciale të këtij viti, veçanërisht meqë anketat e opinionit tregojnë se kandidatët demokratë gëzojnë më shumë mbështetje se sa rivalët e tyre republikanë. David Bositis është analist pranë qendrës për studime politike dhe ekonomike këtu në Uashington. Ky është lajm i mirë për kandidatët kryesorë demokratë, Senatoren Hillari Klinton të Nju Jorkut and Senatorin Barak Obama të Ilinoit. Fushatat e tyre janë përpjekur të fitojnë mbështetjen e votuesve afrikano-amerikanë, veçanërisht në shtete të rëndësishme. Kurt Schmoke, dekan i fakultetit juridik në Universitetin e Howardit, në vitin 1987 u bë zezaku i parë, që zgjidhej kryetar bashkie i qytetit të Baltimorës në shtetin Merilend. Nëse zoti Obama fiton emërimin e partisë demokrate, thonë vëzhguesit politikë, pjesëmarrja e zezakëve në zgjedhjet e nëntorit do të jetë rekord. Megjithatë, analistët janë të mendimit se cilido kandidat që fiton emërimin e partisë nuk mund të fitojë garën për Shtëpinë e Bardhë pa mbështetjen e shumicës së votuesve afrikano-amerikanë.//ii